<classify> WAHARIRI 56 wa vyombo vya habari vya umma na binafsi, wametakiwa kuwapa wananchi habari zenye uhakika kuhusu mamlaka mbalimbali zinazowahudumia, ikiwemo ya Maabara ya Mkemia Mkuu wa Serikali ili wafanye uamuzi sahihi wa kuzitumia. Aidha, wametakiwa kuhakikisha wanaijua mamlaka hiyo vizuri kuepuka kupotosha taarifa zake na kuwajenga wananchi kwa misingi isiyo ya kweli. Akizungumza wakati akifungua mafunzo ya siku mbili kwa waharii hao Dar es salaam jana, Mwenyekiti wa Bodi ya Wakurugenzi wa mamlaka hiyo, Profesa Esther Jason alisema wahariri wana nafasi kubwa ya kuuelimisha umma kuhusu majukumu ya mamlaka hiyo kwa wananchi na serikani, hivyo ni vyema wakaifahamu vizuri.Kupitia mafunzo haya mataweza kufahamu majukumu yapi umma unapaswa kuyafahamu moja kwa moja hivyo kuhabarishwa nani yapi yupo kwa ajili ya kuwezesha utoaji uamuzi kwenye mashauri mbalimbali mahakamani,alisema.Aliongeza kuwa kupitia mafunzo hayo, Mamlaka ya Maabara ya Mkemia Mkuu wa Serikali itatambulika na kufahamika kwa usahihi zaidi kwa kuzingatia majukumu inayotekeleza. Akizungumza kabla ya kumkaribisha Mwenyekiti wa Bodi, Mkemia Mkuu wa Serikali, Dk Fidelice Mafumiko alisema ana imani kuwa wahariri watatumia taaluma yao kuelimisha umma kikamilifu  <topic>: KITAIFA 